Diari Oficial de la Generalitat Valenciana


Sumari del DOGV 8716, del 14-01-2020 (2020/186)

RESOLUCIÓ de 16 de desembre de 2019, de la presidenta del Consorci Hospital General Universitari de València (CHGUV), per la qual s'ordenen determinades actuacions en execució de la sentència número 991/19, de 31 d'octubre de 2019, dictada pel Jutjat Contenciós Administratiu número 8 de València, en relació amb el concurs per a la provisió de diverses places assistencials de cap de secció, entre les quals està la plaça número 79874, especialitat en neurologia (CM/02/17).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8716

Data del DOGV
:   14-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/186


Data del document
:   16-12-2019

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 16 de desembre de 2019, de la presidenta del Consorci Hospital General Universitari de València (CHGUV), per la qual s'ordenen determinades actuacions en execució de la sentència número 991/19, de 31 d'octubre de 2019, dictada pel Jutjat Contenciós Administratiu número 8 de València, en relació amb el concurs per a la provisió de diverses places assistencials de cap de secció, entre les quals està la plaça número 79665, especialitat en neurologia (CM/02/17). [2020/186]  
  
Per resolució de la Presidència del CHGUV, de data 23 d'octubre de 2009 (DOGV 6141, 10.11.2009), s'aproven les bases generals de les convocatòries de provisió de places de direcció.  
De conformitat amb aquestes bases, mitjançant la Resolució de la Presidència del CHGUV, de 28 d'abril de 2017 (DOGV 8042, 18.05.2017), es convoca concurs per a la provisió de diverses places de cap de secció de caràcter assistencial (CM/02/2017), entre les quals està la de l'especialitat de neurologia, plaça núm. 79529.  
Una vegada conclòs l'esmentat procés, i com a conseqüència de la interposició del recurs contenciós administratiu per part de l'aspirant Joaquín Escudero Torrella contra la Resolució de la Presidència del CHGUV, de 20 de novembre de 2017, per la qual es resol el concurs, el Jutjat Contenciós Administratiu núm. 8 de València ha dictat, amb data 31 d'octubre de 2019, la sentència estimatòria núm. 991/19, per la qual «s'anul·len les resolucions objecte de recurs i ha de ser admés l'actor en el concurs retrotraent les actuacions de la Comissió a la tercera reunió de data 14.09.2017, i baremar el Sr. Escudero (fase 2), i continuar la tramitació del procés per les seues bases, fins a la seua nova proposta d'adjudicació».  
En conseqüència, escau retrotraure les actuacions al moment procedimental per a baremar els mèrits aportats en el seu moment pel Sr. Escudero Torrella, d'acord amb el que estableix l'apartat 2 de la base 13 de les generals que regeixen la convocatòria.  
D'altra banda, amb el transcurs del temps han passat a la situació de jubilació alguns membres de la comissió de valoració designada mitjançant la Resolució de 28 d'abril de 2017 esmentada, circumstància per la qual cal designar una nova comissió.  
Atesos els pronunciaments continguts en la sentència número 991/19, de 31 d'octubre de 2019, del Jutjat Contenciós Administratiu número 8 de València, i de conformitat amb el que disposen l'article 118 de la Constitució Espanyola; l'article 17.2 de la Llei orgànica 6/1985, d'1 de juliol, del poder judicial i l'article 103.2 de la Llei 29/1998, de 13 de juliol, reguladora de la jurisdicció contenciosa administrativa, els quals estableixen l'obligatorietat de compliment de les sentències i altres resolucions fermes dictades pels tribunals de justícia, i en virtut de l'Acord de 12.12.2003, del Consell de Govern, sobre delegació de competències, aquesta Presidència del CHGUV resol:  
  
  
Primer  
Admetre Joaquín Escudero Torrella en el concurs per a la provisió de la plaça de cap de secció de neurologia (CM/02/2017).  
  
Segon  
Retrotraure les actuacions al moment procedimental en què es va excloure del procés el Sr. Escudero Torrella, acta núm. 3, de 14 de setembre de 2017, i en conseqüència baremar els mèrits aportats en el seu moment (fase 2), i continuar la tramitació del procés d'acord amb les seues bases fins a la seua nova proposta d'adjudicació.  
  
Tercer  
Designar una nova comissió de valoració per a l'execució de la Sentència 991/19, assenyalada en la part expositiva d'aquesta resolució, amb la composició que s'indica en l'annex I.  
  
Contra aquesta resolució, que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptador des de l'endemà de la seua publicació o, directament, recurs contenciós administratiu en el termini de dos mesos comptadors de la mateixa manera, davant el jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú; com també els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de desembre de 2019.- La presidenta del CHGUV i consellera de Sanitat Universal i Salut Pública: Ana Barceló Chico.  
  
  
  
ANNEX I  
Resolució de 16 de desembre de 2019  
  
COMISSIÓ DE VALORACIÓ - (cm/02/2017)  
  
Plaça número 79793 € cap de secció facultatiu  
Especialitat: Neurologia  
  
Presidenta  
Titular: Inmaculada Renart López  
Suplent: M. Dolores Alonso Herreros  
  
Vocals  
Titular: Concepción Cerdá Micó   
Suplent: Trinidad Blanco Hernández  
Titular: Jerónimo Sancho Riéger   
Suplent: Julián Lominchar Espasa  
Titular: Javier López-Trigo Pichó   
Suplent: Ascensión Castillo Ruiz  
  
Secretària  
Titular: Pilar Gallego Brosel  
Suplent: Carmen Marti-Belda Torres